[{"text_idx": "#000000", "text": "Lastatempe multaj homoj eklernas Esperanton per la reto, sed restas izolitaj de la Esperanto-komunumo kaj ne aktive ekuzas la lingvon. Per sia nova projekto Edukado.net strebas ekparoligi ilin. Ni petis Katalin Kova\u0301ts rakonti pli."}, {"text_idx": "#000002", "text": "\u2013 Ni celas doni al komencintoj la s\u0302ancon paroli. C\u0302efe ni celas tiujn, kiuj rete au\u0306 el libro lernis Esperanton kaj ne havas okazon apliki la lernitaj\u0302ojn en veraj konversacioj. La konkreta decido pri la konstruo de la programo aperis kiam ni vidis la sukceson kaj la mankojn de Duolingo. Sed atentu, \"Ekparolu\" celas ne nur duolinganojn, sed kiun ajn, kiu bezonas tian helpon.\nLa lanc\u0302o de la projekto estas ankau\u0306 kontribuo al la kampanjo La jaro de Lernanto, proklamita de UEA kaj ILEI."}, {"text_idx": "#000004", "text": "\u2013 C\u0302iu alig\u0302into ricevas dek duonhorajn parolsesiojn. La komencintojn ni nomas \"nevoj\" kaj \"nevinoj\". Ili povas elekti \"geonklojn\" en nia retejo. La geonkloj estas spertuloj, kiuj pretas per konversacio helpi la novulojn. Krome ni proponas korekti du verkaj\u0302etojn kaj konsili pri gramatikaj\u0302oj kaj stilo. Poste la ekparolinto povos resti en nia sistemo, ricevi informmesag\u0302ojn pri programoj, ideoj pri lernado, kursoj, arang\u0302oj, kaj tiamaniere havos ligon al la movado. En la kursfina enketilo ili povas marki kun kiu onklo au\u0306 onklino ili volonte havus estonte kontakton. Mi, kiel redaktoro kaj animanto de la projekto, regule observas la evoluon, kaj per mesag\u0302oj stimulas la genevojn je aktivig\u0302o."}, {"text_idx": "#000005", "text": "Kiel eblas kontribui al Ekparolu?"}, {"text_idx": "#000006", "text": "\u2013 La geonkloj ne bezonas esti instruistoj, sed spertaj parolantoj kaj kapablaj uzi komputilon kaj la programon Skype. Por ke ni konstatu iliajn kapablojn ili devas trairi enirtestojn. Poste ili ricevas helpmaterialojn kaj lecionskizojn por diversaj paroltemoj. La geonkloj ne instruas la lingvon, ili simple igas la genevojn praktiki g\u0302in. Krom aktiva patropreno eblas helpi ankau\u0306 per financa subteno."}, {"text_idx": "#000007", "text": "Kaj pri kio oni do parolas?"}, {"text_idx": "#000008", "text": "\u2013 Dum la Universala Kongreso en Nitro, dum la prezento de la projekto, mi kaj mia edzo Sylvain Lelarge modelis metodike fus\u0302ajn konversaciojn, kiuj havis grandan sukceson. Pere de tiuj filmoj nun ni trejnas la geonklojn kaj montras kiel ili ne devas labori."}, {"text_idx": "#000017", "text": "Mi partoprenas en Ekparolu! kiel nevo, kaj mia sperto estas bonega. Mi lernas Esperanton per la reto, kaj g\u0302is nun, mi ne trovis Esperantistojn en mia urbeto por paroli kaj praktiki la lingvon. Mi dankas Katalin pro tiu c\u0302i tre valora programo, kaj la geonkloj, kiuj c\u0302iam estas lertaj kaj afabla. Mi vere volas rekomendi ekparolu! al c\u0302iuj komencantoj."}, {"text_idx": "#000018", "text": "Saluton! Mi partoprenas kiel nevino en la Ekparolu, mi jam havis bonsxacojn por paroli kun spertaj esperantistoj. Dankon al vi Katalin kaj cxiuj geonkloj cxe Ekparolu."}, {"text_idx": "#000019", "text": "Mi ankau\u0306 partoprenas en Ekparolu kiel \"nevo\". Mi opinias, ke la projekta estas bonega lernilo por au\u0306skultado en la lernado de Esperanto. Bravo, s-rino Katalin, por tre uzebla projekto!"}, {"text_idx": "#000020", "text": "Mi estas nevo en la Ekparolu! programo. Mi ne senprepare parolas tre bone, sed mia c\u0302efa problemo estas kompreni parolatan Esperanton. Ekparolu! devus helpi al mi por plibonigi ambau\u0306. Mi aparte s\u0302atas ke Ekparolu! ebligas al mi paroli kun parolantoj de c\u0302irkau\u0306 la mondo, kiuj denaske parolas aliajn lingvojn ol la angla."}, {"text_idx": "#000021", "text": "Bela iniciato, kiu okupas sin pri grava tasko. Mi scivolas pri la atingotaj rezultoj dum tiu c\u0302i jaro. Eble Libera folio povus sekvajanuare denove interparoli kun s-ino Kova\u0301ts."}, {"text_idx": "#000023", "text": "Mi estas nevino kaj mi sxatas ke eksistas Ekparolu.\nMi lernas Esperanton 4 roky kaj mia plej granda problemo estas auxskultado.\nDanke al Edukado kaj al mia onklino !"}, {"text_idx": "#000025", "text": "Mi ankau\u0306 partoprenis Ekparolu! kiel \"nevo\" kaj mi tre g\u0302uis la sperton. La geonloj estis, senescepte, lertaj Esperantistoj, c\u0302iuj pretaj por kundividi siajn spertojn en Esperantujo. Mi forte konsilas al c\u0302iu komencinto partopreni c\u0302i tiun projekton (kaj same, al c\u0302iu spertulo, kiu volus helpi fres\u0302bakitajn Esperantistojn plibonig\u0302i)."}, {"text_idx": "#000028", "text": "Kaj mi! Kaj mi estas nevino! Mi jam prenis kvar sesiojn, mi sentas ke paroli estig\u0302as pli kaj pli malpeza por mi! La sistemo funkzias tute bone, mi g\u0302ojas pro la rara oportuno paroli kun veraj spertuloj, kaj denove dankas Katalinon por altiri c\u0302iujn afablajn onklojn kiuj donas ilian tempon por paroligi nin!"}, {"text_idx": "#000029", "text": "Mi j\u0302us finis la kurson \ud83d\ude42 Mi parolis kun 8 malsamajn onklojn kaj multi plibonigis mian paroladon kaj prononcon. La kurso estas farinda! Mi rekomendas al c\u0302iuj."}, {"text_idx": "#000035", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]